CELEX: 62012CA0485
Language: lt
Date: 2014-04-10 00:00:00
Title: Byla C-485/12: 2014 m. balandžio 10 d. Teisingumo Teismo (pirmoji kolegija) sprendimas byloje ( College van Beroep voor het Bedrijfsleven (Nyderlandai) prašymas priimti prejudicinį sprendimą) Maatschap T. van Oosterom en A. van Oosterom-Boelhouwer/Staatssecretaris van Economische Zaken, Landbouw en Innovatie (Žemės ūkis — Bendra žemės ūkio politika — Tiesioginės paramos schemos — Reglamentas (EB) Nr. 73/2009 — Integruota administravimo ir kontrolės sistema, susijusi su tam tikromis paramos schemomis — Žemės ūkio paskirties sklypų identifikavimo sistema — Paramos skyrimo sąlygos — Administraciniai patikrinimai — Patikrinimai vietoje — Reglamentas (EB) Nr. 796/2004 — Žemės plotų, atitinkančių paramos skyrimo sąlygas, nustatymas — Nuotoliniai stebėjimai — Fizinis žemės ūkio paskirties sklypų patikrinimas)

10.6.2014   
            
            
               LT
            
            
               Europos Sąjungos oficialusis leidinys
            
            
               C 175/8
            
         2014 m. balandžio 10 d. Teisingumo Teismo (pirmoji kolegija) sprendimas byloje (College van Beroep voor het Bedrijfsleven (Nyderlandai) prašymas priimti prejudicinį sprendimą) Maatschap T. van Oosterom en A. van Oosterom-Boelhouwer/Staatssecretaris van Economische Zaken, Landbouw en Innovatie
   
   (Byla C-485/12) (1)
   
   ((Žemės ūkis - Bendra žemės ūkio politika - Tiesioginės paramos schemos - Reglamentas (EB) Nr. 73/2009 - Integruota administravimo ir kontrolės sistema, susijusi su tam tikromis paramos schemomis - Žemės ūkio paskirties sklypų identifikavimo sistema - Paramos skyrimo sąlygos - Administraciniai patikrinimai - Patikrinimai vietoje - Reglamentas (EB) Nr. 796/2004 - Žemės plotų, atitinkančių paramos skyrimo sąlygas, nustatymas - Nuotoliniai stebėjimai - Fizinis žemės ūkio paskirties sklypų patikrinimas))
   2014/C 175/09
   Proceso kalba: olandų
   
      Prašymą priimti prejudicinį sprendimą pateikęs teismas
   
   College van Beroep voor het Bedrijfsleven
   
      Šalys pagrindinėje byloje
   
   
      Ieškovė: Maatschap T. van Oosterom en A. van Oosterom-Boelhouwer
   
      Atsakovas: Staatssecretaris van Economische Zaken, Landbouw en Innovatie
   
      Dalykas
   
   Prašymas priimti prejudicinį sprendimą – College van Beroep voor het Bedrijfsleven (Nyderlandai) – 2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles (OL L 141, p. 18; 2004 m. specialusis leidimas lietuvių k., 3 sk., 44 t., p. 243), 32 straipsnio išaiškinimas – Patikrinimai vietoje remiantis bendrosiomis paraiškomis, susijusiomis su pagalbą už plotą reglamentuojančiais teisės aktais – Nuotoliniai stebėjimai – Kompetentinga institucija, kuri, naudodama aeronuotraukas, nustatė, kad žemės ūkio įmonės savininko pagalbos paraiškoje nurodyti duomenys yra neteisingi.
   
      Rezoliucinė dalis
   
   2004 m. balandžio 21 d. Komisijos reglamento (EB) Nr. 796/2004, nustatančio išsamias kompleksinio paramos susiejimo, moduliavimo ir integruotos administravimo ir kontrolės sistemos, numatytų 2003 m. rugsėjo 29 d. Tarybos reglamente (EB) Nr. 1782/2003, nustatančiame bendrąsias tiesioginės paramos schemų pagal bendrąją žemės ūkio politiką taisykles ir nustatančiame tam tikras paramos schemas ūkininkams, įgyvendinimo taisykles, su pakeitimais, padarytais 2007 m. rugpjūčio 20 d. Komisijos reglamentu (EB) Nr. 972/2007, turi būti aiškinamas taip, kad kai, be automatizuotai atliekamų kryžminių patikrinimų, skirtų ūkininko bendrojoje paraiškoje deklaruotų žemės ūkio paskirties sklypų atitikčiai paramos skyrimo sąlygoms patikrinti, dėl žemės ūkio paskirties sklypų identifikavimo sistemos atnaujinimo atliekamas dar vienas patikrinimas remiantis neseniai padarytomis aeronuotraukomis, kurio metu šio ūkininko deklaracijoje nustatoma netikslumų, kompetentinga institucija neprivalo atlikti patikrinimo vietoje, bet pagal šio reglamento 24 straipsnio 2 dalį turi diskreciją nuspręsti, kokių priemonių reikia imtis. Konkrečiai kalbant, kompetentinga institucija negali būti laikoma įpareigota atlikti atitinkamus žemės sklypų plotų matavimus vietoje, jei neturi jokių abejonių dėl matavimo duomenų, gautų iš jos turimų aeronuotraukų.
   
      (1)  OL C 26, 2013 1 26.